## Endring siden forrige versjon

Presisert hva som menes med gyldig legitimasjon: legitimasjon må ha bilde og fødselsnummer. Førerkortappen fra Statens veivesen er godkjent som legitimasjon.

## Hensikt

* Sikre at identifisering av pasient foregår på en korrekt og entydig måte slik at forveksling ikke forekommer.
* Sikre at alle pasienter er identifiserbare under hele behandlingsforløpet.
* Sikre kontroll av ID-bånd på nyfødte ved utskrivning.

## Målgruppe

Medarbeidere i Sykehuset Østfold (SØ)

## Fremgangsmåte

### Generelt

* Som hovedregel skal det foretas identifikasjon før påsetting av ID-bånd og ved enhver behandling rettet mot pasienten, f.eks. legemiddelutdeling, blodtransfusjoner, blodprøvetaking, undersøkelser, operasjoner eller annen behandling.
* Ansvaret for sikker identifikasjon påligger den som utfører behandlingen.
* Dersom ID-bånd faller av, skades eller fjernes i forbindelse med undersøkelse/behandling skal personalet sørge for at det snarest mulig settes på nytt ID-bånd. Benytt da pasientidentifisering som beskrevet nedenfor under «utøvelse».

### Definisjon

ID-bånd (Identifikasjonsbånd): Bånd som inneholder pasientidentifikasjon

(Fødselsnummer (alternativt D-nummer/ hjelpenummer/ nødnummer) og navn (etternavn, fornavn/ eller mors navn og kjønn på barnet), ev. Tvilling 1, Tvilling 2, Trilling 1 osv.)

Pasientidentifikasjon

* Nyfødte:
* ID-bånd (rosa/blått) med fødselsnummer (fødselsnummer, mors navn, barnets kjønn, ev

Tv1, Tv2, Tr1 osv) påsettes før barnet forlater føde-/operasjonsstue rett etter fødsel. Ett festes på hånd og ett på fot.

Dersom hjelpenummer og dermed fødselsnummer ikke kan opprettes merkes barnet midlertidig med håndskrevne bånd på hånd og fot som inneholder: mors navn, barnets kjønn, fødselsdato, fødselsklokkeslett og ev Tv1, Tv2, Tr 1 osv.

* Unntaksvis, ved manuell behandling av fødselsmelding hos Skatt, mottas ikke fødselsnummer i realtid. ID-bånd (blankt) med hjelpenummer (hjelpenummer, mors navn, barnets kjønn ev. Tv1, Tv2, Tr1 osv) påsettes før barnet forlater føde-/operasjonsstue rett etter fødsel. Ett festes på hånd og ett på fot.

Så fort fødselsnummer er mottatt tilleggsmerkes barnet med ID-bånd (rosa/blått) med fødselsnummer (ID-bånd med hjelpenummer erstattes med ID-bånd med fødselsnummer på fot, ID-bånd med hjelpenummer på hånd beholdes.)

Obs flerlinger: ID-bånd med fødselsnummer har ikke angitt Tv1, Tv2, Tr1 etc og må identifiseres med fullt

fødselsnummer.

* Nyfødtintensiv: merker i tillegg barnets seng med ID-bånd for voksne hvor også QR koden er tilgjengelig

via båndet. Når fødselsnummer ikke er mottatt ved overflytting; ett bånd med hjelpenummer og ett med det endelige fødselsnummer når det mottas.

* Nyfødte/ barn som (re)innlegges i sykehuset:
* ID-bånd med pasientetikett på hånd.
* Barne- og ungdomsklinikken: merker i tillegg barnets seng med ID-bånd for voksen hvor også QR koden er tilgjengelig via båndet.
* Nyfødte registrert som ledsager til innlagt mor:
* Ev. navnebånd (rosa/blått) på barnets hånd
* Voksne:
	+ Fødselsnummer (alternativt D-nummer/ hjelpenummer/ nødnummer) og navn (etternavn, fornavn).

Se forøvrig [Pasientjournal - D-nummer, hjelpenummer og nødnummer, sammenslåing av dobbeltregistrert pasient-ID](https://kvalitet.so-hf.no/docs/pub/dok03900.htm)

### Utøvelse

* Identifisering av polikliniske pasienter
* Pasienter skal identifisere seg ved å si navn og fødselsnummer og/ eller fremvise gyldig legitimasjon.

Gyldig legitimasjon er legitimasjon som inneholder både bilde og fødselsnummer. Førerkortappen fra Statens veivesen er godkjent som legitimasjon.

* Medarbeider kontrollerer opplysningene mot timebok/ avtalekalender/ henvisning / rekvisisjon/ prøvebeholder.
* Uklare polikliniske pasienter skal identifiseres ved hjelp av gyldig legitimasjon og/ eller ledsager.
* Barn identifiseres ved fødselsnummer via ledsager
* Identifisering av inneliggende pasienter før behandling
* Pasienter skal identifisere seg ved å si navn og fødselsnummer.
* Pasienter som sover/ ikke er klar/ orientert, kan identifiseres ved ID-bånd.
* Barn som identifiserer seg ved kun navn skal identifiseres ved fødselsnummer via ledsager i tillegg.
* Ved blodprøvetaking av nyfødte identifiseres prøverør mot ID-bånd.
* Identifisering av pasient ved påsetting av ID-bånd

Første mottakende enhet på sykehuset skal sikre korrekt identifisering og sette på ID-bånd.

* Pasienter skal identifisere seg ved å si navn og fødselsnummer og/ eller fremvise gyldig legitimasjon.
* Dersom pasienten ikke husker sitt fødselsnummer og ikke har ID-papirer må pasienten opplyse om navn, fødselsdato og hjemstedsadresse og dette skal bekreftes ved oppslag i DIPS/ folkeregisteret.
* Når identifisering ikke kan utføres skal politiet benyttes til identifisering.
* Dersom full identifisering (punkt en eller to) ikke kan gjennomføres skal dette bemerkes i DIPS (Pasienten er kun identifisert med…).
* Nyfødte identifiseres ved mor/far/ledsager
* Barn generelt får ved behov bistand via mor/far/ledsager til fullt navn og fødselsnummer.
* Påsetting av ID-bånd voksne
* Mottakende avdeling setter på ID-bånd etter identifisering som beskrevet over.
* Ved påsetting av ID-bånd skal to personer hvorav den ene skal være pasienten, selv dersom vedkommende er klar/orientert, forsikre seg om at pasientidentifikasjonen er korrekt og at båndet festes på riktig pasient.
* Påsetting av ID-bånd nyfødte/ barn
* Ved påsetting av ID-bånd på nyfødte er det mor/far/ledsager som kontrollerer opplysningene sammen med helsepersonell.
* Barn får ved behov bistand via ledsager til kontroll om at pasientidentifikasjonen er korrekt og at båndet festes på riktig pasient.
* Hvem bærer ID-bånd, plassering
* Polikliniske pasienter dersom undersøkelsen er av en slik art at pasienten ikke kan gjøre rede for seg.
* Pasienter ved psykiatriske avdelinger kan fritas for bruk av ID-bånd.
* Alle pasienter i somatiske avdelinger bærer ID-bånd såfremt det ikke er medisinsk grunn til noe annet.
* ID-bånd festes primært til pasientens venstre hånd, passe stramt slik at det ikke faller av.
* Dødfødte barn påsettes ID-bånd som beskrevet over under «påsetting av ID-bånd på nyfødte». Håndskrevet ID-bånd merkes med «dødfødt» dato i stedet for «født» dato.
* Nyfødte påsettes minimum to ID-bånd, festet til hånd og fot/ankel.
* For kuvøsebarn godtas at ID-bånd festes til kuvøsen, men det må da sikres at ID-bånd blir påsatt når barnet flyttes over i seng.
* Kuvøsebarn som transporteres ut av avdelingen til undersøkelse i seng skal ha påsatt ID-bånd.
* Kontroll av ID-bånd ved utskrivning av nyfødte fra føde-barsel

ID-bånd på nyfødte skal kontrolleres opp mot mors ID-bånd ved utreise. Det skal krysses av og signeres for denne kontrollen i «Huskelista, føde-barselopphold»

#### Referanser

|  |  |
| --- | --- |
| [F/14.2.7-15](https://kvalitet.so-hf.no/docs/pub/dok03876.htm) | [Pasientjournal - tvillinger/trillinger/flerlinger, journal og registrering](https://kvalitet.so-hf.no/docs/pub/dok03876.htm) |
| [F/14.2.9-02](https://kvalitet.so-hf.no/docs/pub/dok03900.htm) | [Pasientjournal - D-nummer, hjelpenummer og nødnummer, sammenslåing av dobbeltregistrert pasient-ID](https://kvalitet.so-hf.no/docs/pub/dok03900.htm) |
| [A4.2/1.2.2-04](https://kvalitet.so-hf.no/docs/pub/dok42870.htm) | [Fødselsnummer - til nyfødt (ATF) i realtid, og tilleggsmerking](https://kvalitet.so-hf.no/docs/pub/dok42870.htm) |

|  |
| --- |
|  [Personopplysningsloven](https://lovdata.no/dokument/NL/lov/2018-06-15-38?q=personopplysningsloven) |

#### Vedlegg

|  |  |
| --- | --- |
|   |   |

#### Andre kilder/litteraturliste

**Slutt på Prosedyre**